VAISSIN SUKUSEURA RY                                           PÖYTÄKIRJA 	1(3)			

VARSINAINEN SUKUKOKOUS

Aika 		9.8.2014 klo 12.00 - 13.08
Paikka		Vapriikki, Alaverstaanraitti 5, 33100Tampere

1. Kokouksen avaus

Sukuseuran puheenjohtaja Aarre Kellomäki avasi kokouksen.

2. Kokouksen järjestäytyminen

Kokouksen puheenjohtajaksi valittiin Aarre Kellomäki ja sihteeriksi Helena Latvala.
Pöytäkirjantarkastajiksi valittiin Tiiti Kellomäki ja Riitta Salunen, he toimivat myös tarvittaessa ääntenlaskijoina.

3. Kokouksen laillisuus ja päätösvaltaisuus

Kokouksesta on ilmoitettu toukokuussa ilmestyneessä Waissi-lehdessä 1/2014 ja sukuseuran kotisivuilla. Puheenjohtaja totesi kokouksen sääntöjen mukaisesti koolle kutsutuksi ja päätösvaltaiseksi. 

4. Kokouksen työjärjestyksestä päättäminen

Esityslista hyväksyttiin kokouksen työjärjestykseksi. (liite)

5. Esitetään ja hyväksytään kolmen edellisen kalenterivuoden toimintakertomukset.

Puheenjohtaja esitteli vuosilta 2011 - 2013 kootun toimintakertomuksen, joka on esityslistan liitteenä. Toimintakertomus hyväksyttiin.

6. Esitetään ja hyväksytään kolmen edellisen vuoden tilit ja päätetään vastuuvapauden myöntämisestä tilivelvollisille.

Puheenjohtaja esitteli esityslistan liitteenä olevat vuosien 2011 - 2013 tuloslaskelmat ja taseen, sekä luki toiminnantarkastajien lausunnot. Tilinpäätös vahvistettiin ja tilivelvollisille myönnettiin vastuuvapaus.
												2(3)

7. Vahvistetaan hallituksen laatimat seuraavan kolmivuotiskauden toimintasuunnitelmat ja talousarviot  

Puheenjohtaja esitteli esityslistan liitteenä olevan toimintasuunnitelman ja talousarvion vuosille 2014 - 2016. Keskustelussa todettiin, että Facebook- ryhmän toiminta on ollut vielä hiljaista. 
Hyväksyttiin toimintasuunnitelma ja talousarvio hallituksen esittämässä muodossa.

8. Päätetään seuraavan kolmivuotiskauden aikana kannettavien jäsenmaksujen suuruudet

Hyväksyttiin hallituksen esitys jäsenmaksujen suuruudesta. Varsinainen jäsenmaksu 15 €/vuosi sisältää Waissi-lehden. Perhejäsenmaksu 7 €/vuosi ei sisällä lehteä. Maksun voi halutessaan suorittaa yhdellä kerralla koko kolmivuotiskaudelta, jolloin jäsenmaksu on 40 € ja perhejäsenmaksu 20 €. Jäsenmaksua ei peritä alle 15-vuotiailta.

9. Valitaan hallituksen jäsenet seuraavaksi kolmeksi vuodeksi
 
Sukuseuran hallituksen jäseniksi valittiin yhdeksän jäsentä:
Irja Näyskä 		(Rimmin sukuhaara)
Tiiti Kellomäki		(Kellomäen sukuhaara)
Päivi Lämsä		(Eemeli Vaissin sukuhaara)
Helena Latvala	(Helénin sukuhaara)
Risto Vaissi		(Kaisa Vaissin sukuhaara)
Heikki Mäenpää	(Kaarle Vaissin sukuhaara)
Iina Siitama		(Salusen sukuhaara)
Eila Jaakola		(Kellomäen sukuhaara)
Marjut-Helene Pajula	(Kiviojan sukuhaara)

10. Valitaan kaksi varsinaista ja kaksi varatoiminnantarkastajaa kolmeksi vuodeksi

Varsinaisiksi toiminnantarkastajiksi valittiin Aarre Kellomäki ja Erkki Kellomäki. Varatoiminnantarkastajiksi valittiin Lauri Laitila ja Riitta Salunen.

11. Päätetään yhdistyksen sukukokousten kutsumistavasta ja sanomalehdistä joissa kutsut julkaistaan sääntöjen 10 § mukaan

Päätettiin julkaista kokouskutsu Waissi-lehdessä tai jäsenille lähetettävässä kirjeessä.

12. Muut esille tulevat asiat.

Keskustelua käytiin hallituksen jäsenten ja toiminnantarkastajien määrästä. Uuden hallituksen tehtäväksi annettiin sääntömuutosesityksen valmistelu seuraavaan kokoukseen.
Ehdotuksena oli pienempi hallitus, jossa varajäsenet. Toiminnantarkastajaksi riittäisi yksi henkilö ja toiminnan- ja tilintarkastus voitaisiin tehdä kolmen vuoden jaksoissa. 

												3(3)
13. Kokouksen päättäminen

Puheenjohtaja kiitti osallistujia ja päätti kokouksen klo 13.08

Kokouksen vakuudeksi

		Aarre Kellomäki					Helena Latvala
		puheenjohtaja						sihteeri

Pöytäkirja tarkastettu

		Tiiti Kellomäki						Riitta Salunen 
		 			.